192 



kártékonyak. Meg van kezdve ezeken kivűl még a szőlőn élő kárté- 

 kony ízeltlábú állatok ismertetése is. 



Ha — a mint bízvást remélhető — a munkának még hátralevő 

 fele szintén annyi szakértelemmel, alapossággal és lelkiismeretesség- 

 gel lesz irva, mint az eddig megjelent rész, akkor ez a kézikönyv 

 nemcsak a gyakorlati gazdáknak fog hasznos útmutatóul szolgálni, 

 hanem tudományos szakirodalmunkra is valóságos nyereséget fog ké- 

 pezni. 



Porzsolt Ádám, A körtefa-tetű. (Gyümölcsészeti és Konyhakertészeti 

 Füzetek. V. évf. 256 — 258 1., 1 ábrával.) 

 Szerző, a ki úgy látszik jó kei'tész, de igen gyarló entomologus, 

 egy rovarról értekezik, a melyet körtefa-oltványok fiatal hajtásain 

 észlelt, és melyet ezért körtefa-tetűnek nevez. A kis rovar szerinte 

 a fiatal hajtások kérgén százanként tanyázik, minek következtében az 

 illető ágacska növekedése megakad, kérge megfeketedik és felhasado- 

 zik, levelei pedig összezsugorodnak. Mint a hiányos leírásból és a 

 mellékelt primitív rajzból kivehető, a kérdéses rovar, melyet a szerző 

 majd levéltetünek, majd pajzstetünek tart, határozottan valamely 

 Psylla-faj és pedig a Psíjlla pyrisuga Först. álezája. 



LEVÉLSZEKRÉNY. 



Kérdések. 



(11.) A Gomba pestmegyei községhez tartozó Farkasd pusztán 

 az iszalag (Clematis vitaiba) tavalyi száraz indáiban sötétbarnás apró 

 szúféle bogarakat találtam, a melyek az indák belsejében nagy meny- 

 nyiségben tanyáznak, és a melyeket megfúrt indákkal együtt itt kül- 

 dök. Jelenlétüket az indaszárakon látható apró lyukak már külsőleg 

 is elárulják. Eszlelték-e már másfelé is e bogarakat? és miféle faj- 

 hoz tartoznak azok ? Petrovits István. 



(12.) Kik foglalkoznak hazánkban rovarkereskedéssel? 



Lehner Vilmos. 

 Feleletek. 



(11.) A beküldölt bogarak a Xíjlocleptes hispimts Duft. nevű 

 szúfajhoz tartoznak, a mely faj rendesen az iszalag és a vad .szőlő 

 száraz venyigéiben keres helyet ivadéka számára. Magam is találtam 

 már ezekben Buda, Tasnád, S.-A.-Ujhely és Tokaj mellett. 



Bíró Lajos. 



(12.) Kiterjedt rovarkereskedést űznek hazánkban : Mer ki Ede 

 Kesiczán (Krassó-Szörénymegyében) és Dobiasch Jenő Goszpi- 

 cson (a likkai határkerületben), továbbá Anker Lajos Budapesten 

 (Krisztinaváros, Mozdony-utcza 1. sz.). A két előbbi bogarakkal, ez 

 utóbbi lepkékkel kereskedik. Vannak még más rovarászok is, a kik 

 mellesleg szintén foglalkoznak rovarkereskedéssel. Kisebb iskolai ro- 

 vargyüjtemények C a 1 d e r o n i és társa fővárosi czégnél (Váczi-utcza 

 30. sz.) kaphatók. ■__ H. G. 



